Awadem d amdan asugnan i d-yesnulfa umaru, yettakk-as udem n tilawt, iwumi yemzer ad as-yefk tamagit ( leɛmer, tawacult, aẓar ... ). Ilmend n wayen d-yettakk umaru deg teɣzi n uḍris, nezmer ad dnegzu tafekka-s d tnefsit-is, meḥsub amek iga s ufella d wamek iga ɣer daxel. Yezmer ad ten-id-yefk swudem usrid neɣ s wudem arusridɣ. Ad d-naf Salḥi Muḥend Akli yewwi-d awal ɣef uglam usrid duglamarusrid i yettakk umaru i uwadem, yenna-d : « Di tsekla, amaru, isemras sin n yiberdan iwakkenad d-yeglem ( ad d-iweṣṣef ) awadem : aglam usrid d uglam arusrid. Ittili uglam d usrid mi ara isalan ( abeɛda ɣef uwadem ) yettakk-iten-id umsawal qbala mabla tuzzya deg wawal. Ad yefhem imeɣri, mi ara yeqqar, lewṣayef n win yettwaweṣṣfen mebla ugur ameqqran, imi isalan i as-d-ittunefken fell-as llan-d ilmend n usenɛet n uwadem i umeɣri, ittwaweṣṣef-d uwadem akken ad t-yissin umeɣri, ad iẓer wi-t-ilan d wamek immug (...). Ma yella d aglam arusrid, ittili deg yiferdisen nniḍen n uḍris n tsiwelt neɣ deg uglam n wadeg akk d tigawin n uwadem : d afham ara yefhem win yeqqaren lewṣayef n uwadem s lewṣayef n wadeg anda yettili neɣ s wayen ixeddem (...)13».